மலேசியப் பிரதமர் துறை

மலேசியப் பிரதமர் துறை (ஆங்கிலம்: Prime Minister Department; மலாய்: Jabatan Perdana Menteri (JPM); ஜாவி: جابتن ڤردان منتري) என்பது மலேசியாவின் மத்திய அரசின் அமைச்சகம் ஆகும். அரசாங்கத்தின் அனைத்துப் பிரிவுகளின் சேவைகளும்; கொள்கை, சட்டம், ஒழுங்குமுறைகள் மூலமாக முறையாகச் செயல்படுத்தப் படுவதைக் கண்காணிப்பது மலேசியப் பிரதமர் துறையின் நோக்கம் ஆகும். 

இந்தத் துறைக்கு மலேசியப் பிரதமர் தலைமை தாங்குகிறார். அவருக்கு உதவியாகப் பிரதமர் துறை அமைச்சர்கள் உள்ளனர்.

மலேசியப் பிரதமர் துறையில்; மலேசியப் பிரதமர் அலுவலகம் (Prime Minister's Office), மலேசிய துணைப் பிரதமர் அலுவலகம் (Deputy Prime Minister's Office) மற்றும் 50-க்கும் மேற்பட்ட பிற அரசு நிறுவனங்களைக் கொண்டுள்ளது. 

மலேசியப் பிரதமர் துறை ஜூலை 1957-இல் நிறுவப்பட்டது. இதன் தலைமையகம் பெர்டானா புத்ரா (Perdana Putra), புத்ராஜெயாவில் (Putrajaya) உள்ளது.

கட்டமைப்பு

முன்பு இந்த மலேசியப் பிரதமர் துறை, பிரதமர் துறையின் பொது நிர்வாகம் (General Administration) என அழைக்கப்பட்டது. 

 புத்தாக்கம் மற்றும் மனிதவள மேலாண்மைப் பிரிவு (Innovation and Human Resource Management Division);  
 நிதிப் பிரிவு (Finance Division),  
 வளர்ச்சிப் பிரிவு (Development Division),  
 கணக்குப் பிரிவு (Accounts Division),  
 மேலாண்மைச் சேவைப் பிரிவு (Management Services Division),  
 உள் தணிக்கைப் பிரிவு (Internal Audit Division),  
 பெருநிறுவனத் தொடர்புப் பிரிவு (Corporate Communications Unit), 
 நிகழ்வுகள் மேலாண்மைப் பிரிவு (Events Management Division)  
 சட்ட ஆலோசகர் அலுவலகம் (Legal Advisor Office Division) 

என இத்துறை ஒழுங்கமைக்கப்பட்டு உள்ளது.  

அனைத்து ஒன்பது (9) பிரிவுகளும் மூத்த துணைப் பொதுச் செயலாளரிடம் (Senior Deputy Secretary-General) அறிக்கைகளைச் சம்ர்ப்பிக்கின்றன. இவருக்கு துணைப் பொதுச் செயலாளர் (நிதி மற்றும் மேம்பாடு) மற்றும் துணைப் பொதுச் செயலாளர் (மேலாண்மை) ஆகிய இரு துணைப் பொதுச் செயலாளர்களால் உதவிகள் செய்யப் படுகின்றன.

அமைப்பு
 மலேசியா பிரதமர்
 பிரதமர் துறை அமைச்சர்
 பிரதமர் துறையில் துணை அமைச்சர்
 மலேசிய அரசாங்கத்தின் தலைமைச் செயலாளர்]]
 மூத்த துணைப் பொதுச் செயலாளர்
 மூத்த துணைப் பொதுச் செயலாளர் அதிகாரத்தின் கீழ்
 சட்ட ஆலோசகர் அலுவலகம்
 உள் தணிக்கை பிரிவு
 1 மலேசியா அரசு ஊழியர்கள் வீட்டு வசதி
 பெருநிறுவனத் தொடர்புப் பிரிவு
 ஒருமைப்பாடு அலகு
 துணைப் பொதுச் செயலாளர் (நிதி மற்றும் வளர்ச்சி)
 திட்ட அபிவிருத்தி பிரிவு
 கணக்கு பிரிவு
 நிதி பிரிவு
 துணைப் பொதுச் செயலாளர் (மேலாண்மை)
 புதுமை மற்றும் மனித வள மேலாண்மை பிரிவு
 மேலாண்மை சேவைகள் பிரிவு
 நிகழ்வு மேலாண்மை பிரிவு
(29 சனவரி 2019 நிலவரப்படி)

மேற்கோள்கள்

வெளி இணைப்புகள்

 Prime Minister's Department official portal

மேலும் காண்க

மலேசியாவில் அரசியல்
மலேசிய அமைச்சுகள்
புத்ராஜெயா